Chiar dacă ați urmărit reportajele cuplului Stancu & Bumbuț de-a lungul anilor (unele publicate chiar aici, în revista noastră), tot nu veți fi cu adevărat pregătiți pentru poveștile adunate de cei doi care, după ce primesc o bursă americană pentru jurnalism, își dau restart vieților, vînd tot și se mută la propriu într-o autorulotă de patru metri pătrați pentru a face jurnalism de teren și de lungă durată, fără obligații editoriale și compromisuri legate de publicitate, jurnalism adevărat pe teme sociale dintre cele mai dificile, descoperind, astfel, așa-zisa Românie profundă: o țară ascunsă, paralelă, abandonată și, de cele mai multe ori, în agonie sau chiar pe moarte.